உன்னை ஒவ்வொரு ஆண்டும் எதிர்பார்க்கிறோம்

புத்தாடை எடுக்கிறோம் புது புது தீர்மானங்களும் எடுக்கிறோம்

நீ எங்களுக்காக என்ன மறைத்து வைத்திருக்கிறாய் என்பது மட்டும்

அறியவும் ஆள் உண்டோ...

உலகின் வல்லுனரான ஜோதிடர் கூட உன்னைப்பற்றி கணிக்க முடியுமே தவிர

உறுதியாய் அறுதியிட்டு சொல்லவும் முடியுமோ

சில நேரங்களில் எதிர்பார்ப்பதை கொடுத்து மகிழ்விக்கிறாய்

பல நேரங்களில் எதிர்பாராதவைகளை கொடுத்து அதிர்ச்சி அளிக்கிறாய்

அதுதான் உன் அழகோ

எந்த தீங்குமின்றி எங்களை பாதுகாப்பதும் நீ

பெரிய ஆபத்தில் சிக்கவைப்பதும் நீ

அன்போடு அரவணைப்பதும் நீ

ஆத்திரத்தோடு உதறி தள்ளுவதும் நீ

வாழும் ஆசையை தூண்டுவதும் நீ

அடியோடு அதையே வெறுக்க செய்வதும் நீ