**சிறகடிக்க ஆசை**

கண்கள் திறந்து காணும் கனவும்

கண்களை மூடி அசைபோடும் நிகழ்வும்

உள்ளிருந்து ஓங்கி ஓலிக்கிறது

எனக்கும் சிறகடிக்க ஆசை

எடுக்கும் முயற்சிகள் தோற்றாலும்

என்ன செய்வதென்று தோன்றாமல் போனாலும்

ஆழ் மனது உந்திக்கொண்டே இருக்கிறது

எனக்கும் சிறகடிக்க ஆசை

ஏன் எனக்கு மட்டும் என்று கேள்வி எழுந்தாலும்

எல்லாம் எனக்கு மட்டும் தான் என்று முடிவெடுத்தாலும்

உயிர் துடிக்கும் ஓசை கேட்கிறது

எனக்கும் சிறகடிக்க ஆசை

எதிர்பார்ப்புகள் நிறைவேறாவிடினும்

எதிர் நிற்பது அநீதியாய் மாறினும்

மனம் ஏனோ சொல்லிக்கொண்டே இருக்கிறது

எனக்கும் சிறகடிக்க ஆசை

வேண்டி நிற்க ஆயிரம் தேவைகள் தோன்றினும்

வேண்டா வெறுப்பாய் வாழ்க்கை மாறினும்

உள்ளூர இழையோடும் ஒற்றை மின்னல்

எனக்கும் சிறகடிக்க ஆசை

நினைப்பது செயலானாலும்

நினைக்கவே மனம் சோர்ந்தாலும்

நிழலாடும் ஒரே விருப்பம்

எனக்கும் சிறகடிக்க ஆசை

ஆசையோடு நின்றுவிடுமோ என்று அஞ்சினாலும்

ஆசைதானே வெற்றிக்கு வித்து என்று முன்னேறினாலும்

விடாப்பிடியாய் மனம் பற்றுகிறது

எனக்கும் சிறகடிக்க ஆசை

சிறகை விரித்துவிட்டேன்

வானை அண்ணார்ந்து பார்க்கிறேன்

முயற்சிதான் எடுத்து பார்ப்போமே

முடிந்தால் விண்ணை மூட்டுவோம்

முடியாவிட்டாலும் தரையில் இருக்கமாட்டோம்

முடித்தே தீருவோம் ஏனெனில்

எனக்கும் சிறகடிக்க ஆசை